open-index/open-wikipedia-markdown huggingface dataset:
Surcasti

**Surcasti** ei in'anteriura vischnaunca politica svizra dil cantun Grischun. Ella appertegnava al circul Lumnezia dil district Surselva e fa oz part della regiun Surselva.

## Historia
Il Crap la Gneida, ina scalutta che sesanfla el sid da Surcasti, dat perdetga dalla liunga existenza dil vitg. Il crap datescha dil temps precristian. Cun ina lunghezia da siat meters ed in'altezia da quater meters s'auda il Crap la Gneida tier las pli interessantas scaluttas dil Grischun. La detga raquenta ch'il giavel hagi vuliu fierer quei crap sin la caplutta Sontga Catrina sut Tersnaus. Il crapun seigi denton setschentaus sut Surcasti cunquei ch'ina dunna hagi impediu il giavel enten sgarflar ina crusch el crap. Quella ed autras detgas oriundas da Surcasti e contuorn ha Anton Derungs rimnau ed ediu 1938 el cudischet *Entuorn las ruinas de Surcasti*.

Ulteriura perdetga d'ina liunga historia da populaziun dattan divers utensils ord il temps da bronz ch'ins ha cattau a Surcasti. Quels relicts sesanflan oz el Museum retic a Cuera. Era a Crestaulta sper Surin han ins anflau perdetgas ord il temps da bronz. Bein pusseivel che la culegna da Crestaulta steva en relaziun cun quella dils anteriurs avdonts entuorn Surcasti.

La historia da Surcasti duront il temps medieval giuven ei per gronda part nunenconuschenta. Dils Carolings san ins denton che la Lumnezia era ina val fetg fritgeivla che purtava ton tscheins sco la Tumliasca ed il ministeri "in Planis". Pli tard el temps medieval possedeva igl uestg da Cuera grondas parts dalla Lumnezia. L'ugadia da quei possess havevan ils baruns da Belmont, suenter lur mort ils conts da Sax-Mesauc.

## La Baselgia da Sogn Luregn
Vegls documents en scret dat ei cunzun en connex cun la tuor dalla baselgia da Sogn Luregn. La tuor ord il 12avel tschentaner era 1253 en possess dils signurs d'Überkastel. Da quella signaria ha Surcasti survegniu siu num. La schlatteina svanescha denton gia all'entschatta dil 15avel tschentaner, Hartwig von Überkastel ei staus il davos descendent. La tuor dil casti ei silsuenter vegnida duvrada sco tuor baselgia. Menziuns dalla baselgia da Sogn Luregn dateschan dils onns 1345, 1515 e surtut dil 1520. En quei onn ei la baselgia vegnida consecrada. Il baghetg havevan ins da gliez temps construiu en stil gotic. Ils elements barocs ch'ein aunc oz presents van anavos sin la restauraziun da 1774. Duront quella lavur han anflau ina preziusa statua da lenn da Nossadunna che sesanfla oz el museum dalla claustra da Mustér.
Mount Shasta

**Mount Shasta** (Karuk: *Úytaahkoo*, Rumantsch: *muntogna alva*) è ina muntogna ed in vulcan en il stadi da la California cun in'autezza da 4&nbsp;321.8 m.

## Colliaziuns
* Summitpost.org - Pagina dal Summitpost (englais)
Mount Whitney

**Mount Whitney** è ina muntogna dal stadi California ed è cun ses 4'421,1 m s.m. la pli auta muntogna dal territori coerent dals Stadis Unids.

## Colliaziuns
* Pagina dal Summitpost (englais)
Ottawa

**Ottawa** (engles [] ni [], franzos []) ei la capitala dil Canada. El secatta egl ost dalla provinzia digl Ontario, sper la riva sid dil flum Ottawa River / Rivière des Outaouais, che fuorma leu il cunfin denter las provinzias digl Ontario e dil Québec. Tenor la dumbraziun dil pievel digl onn 2011 haveva Ottawa quei onn 883&nbsp;391 avdonts ed ina surfatscha da 2&nbsp;790,22 km².

Ensemen cun il marcau da Gatineau, situaus sper la riva nord digl Ottawa River, el Québec, e culs contuorns fuorma Ottawa l'aglomeraziun urbana d'Ottawa-Gatineau. Igl onn 2011 haveva il *census metropolitan area* d'Ottawa-Gatineau tenor la definiziun digl uffeci da statistica dil Canada (*Statistics Canada*) 1&nbsp;236&nbsp;324 avdonts sin ina surfatscha da 6&nbsp;287,03 km², dils quals agl Ontario appartenevan 3&nbsp;287,13 km² cun 921&nbsp;823 avdonts ed al Québec 2&nbsp;999,90 km² cun 314&nbsp;501 avdonts. Questa aglomeraziun ei era stada dessignada sco regiun dalla capitala naziunala (*National Capital Region*&nbsp;/ *Région de la capitale nationale*) davart dalla federaziun canadesa per la lescha sur dalla capitala naziunala digl onn 1985. La regiun dalla capitala naziunala definida da questa lescha ei denton buca identica cun il *census metropolitan area* definius digl uffeci da statistica, ella cumpeglia mo in intschess da 4&nbsp;715 km².

## Annotaziuns
Camuns

**Camuns** () era in'anteriura vischnaunca politica svizra dil cantun Grischun. Ella appertegnava al circul Lumnezia dil district Surselva.

## Historia
La historia da Camuns ei identica cun quella dall'entira vallada. Il vitg fageva part dalla pleiv Sogn Vintschegn/Vella ed ei ditg staus en possess dils signurs da Belmont che havevan lur residenza a Flem. 1371, suenter la mort dil davos signur da Belmont, han ils conts da Sax-Mesauc priu en possess il territori.

All'entschatta dil 16avel tschentaner renunzia Camuns alla pleiv Sogn Vintschegn. Pér egl onn 1691 denton reussescha ei als da Camuns da constituir in'atgna pleiv. Ina grond'influenza sin la historia confessiunala ha la missiun da caputschins retica "de propaganda fide" giu. El num dalla cunterreformaziun ein ils missiunaris stai activs egl entir Grischun. Lur pensum fuva ei da batter encunter ideas reformatoricas che havevan gia contonschiu numerusas regiuns alpinas. Ch'ils missiunaris ein da gliez temps gest vegni a Camuns sco era a Cumbel ei buca stau casualitad: Ils vitgs vischinonts Luven e Duvin eran gia vegni reformai. Ils caputschins ein stai a Camuns entochen 1921, pér 1934 han spirituals seculars saviu s'occupar dalla baslgia parochiala dedicada a Sogn Antoni avat e Sogn Gion evangelist. La baselgia ei dil reminent datada digl onn 1597. Da quella construciun ein denton mo il chor aunc semantenius. 1696 ei ina nova baselgia vegnida baghegiada.

La vischnaunca politica da Camuns secumponeva avon la fusiun cun Tersnaus, Uors-Peiden e Surcasti ord las fracziuns Masauns, Sutscheins, Camuns e Runs. La fracziun da Runs, en vegls documents era "Rungs", s'udeva ensemen cun Crestas e Caglia entochen 1903 ad Uors.

Dalla Pala da Tgiern vegn mintg'onn la primavera ina lavina giu encunter il vitg da Camuns. In eveniment tragic ha giu liug igl emprem da mars 1730. La lavina ha satrau ina mumma cun siu affon, ina casa ed in clavau. Tenor la detga hagien ils indigens erigiu ina caplutta cun la crappa dalla casa destruida.

## Colligiaziuns
Campiunadi mundial da ballape 2010/Plan dal gieu

== Plan dal gieu ==
### Runda d'eliminaziun (Fasa da gruppas)
I dat otg gruppas cun mintgamai quatter participants. En mintga gruppa giuga mintga squadra cunter mintg'autra squadra. Las emprimas duas squadras da mintga gruppa sa qualifitgeschan per l'otgavel final. Il plazzament da las squadras en las gruppas d'eliminaziun resultan da las suandantas reglas en questa successiun:

# Dumber dals puncts da tut las partidas en la runda d'eliminaziun (victoria: 3 puncts; paritad: 1 punct; sconfitta: 0 puncts)
# Differenza da gols da tut las trais partidas
# Dumber dals gols fatgs
# Dumber dals puncts da las scuntradas directas tranter squadras cun il medem dumber da puncts e/o gols
# Differenza da gols en las scuntradas directas tranter squadras cun il medem dumber da puncts e/o gols
# Dumber dals gols fatgs en las scuntradas directas tranter squadras cun il medem dumber da puncts e/o gols
# Extracziun tras il comité d'organisaziun da la FIFA

Info davart las tabellas: Il temps d'entschatta da las partidas en temp local (UTC+2) correspundan al temp da stad da l'Europa Centrala (MESZ). Il resultat intermediar è inditgà en parantesas.

#### [[Gruppa A dal Campiunadi mundial da ballape 2010|Gruppa A]]

#### [[Gruppa B dal Campiunadi mundial da ballape 2010|Gruppa B]]

#### [[Gruppa C dal Campiunadi mundial da ballape 2010|Gruppa C]]

#### [[Gruppa D dal Campiunadi mundial da ballape 2010|Gruppa D]]

#### [[Gruppa E dal Campiunadi mundial da ballape 2010|Gruppa E]]

#### [[Gruppa F dal Campiunadi mundial da ballape 2010|Gruppa F]]

#### [[Gruppa G dal Campiunadi mundial da ballape 2010|Gruppa G]]

#### [[Gruppa H dal Campiunadi mundial da ballape 2010|Gruppa H]]

### Runda finala

¹ Victoria suenter prolungaziun (s.pr.)² Victoria en il tir da penaltis (t.d.p.)

#### Otgavel final

#### Quart final

#### Mezfinal

#### Matsch per la terza plazza

#### Final

## Marcaders
I suounda in glista dals giugaders cun ils pli blers gols al turnier. En cas da paritad vegn ordinà tenor l'alfabet. Las squadras scrittas en **grass** èn anc en il turnier.



## Referenzas
Gruppa B dal Campiunadi mundial da ballape 2010

**[[Campiunadi mundial da ballape 2010#Gruppa B|Gruppa B]]** al Campiunadi mundial da ballape 2010:

## Corea dal Sid – Grezia 2:0 (1:0)

## Argentinia – Nigeria 1:0 (1:0)

## Argentinia – Corea dal Sid 4:1 (2:1)

## Grezia – Nigeria 2:1 (1:1)

## Nigeria – Corea dal Sid 2:2 (1:1)

## Grezia – Argentinia 0:2 (0:0)
Squadra naziunala da ballape dal Giapun

La **squadra naziunala da ballape dal Giapun** è la selecziun naziunala da ballape dal Giapun. Ella vegn controllada da la Japan Football Association (JFA) e dapi l'onn trenada da Takeshi Okada. Dapi ils onns 1990 tutga ella tar las squadras las pli fermas da l'Asia ed ha fin ussa gudagnà trais giadas il Campiunadi asiatic. Ils onns 1998, 2002 e 2006 è la squadra era sa participada al Campiunadi mundial da ballape.

## Cader actual
Giugaders ch'èn vegnids nomindas per la participaziun al Campiunadi mundial da ballape 2010.

## Referenzas


## Colliaziuns
* Website da l'Associaziun da ballape giapunaisa]
Squadra naziunala da ballape da l'Engalterra

La **squadra naziunala da ballape da l'Engalterra** è ina da la pli veglias squadras naziunalas da ballape dal mund e represchenta l'Engalterra en concurrenzas internaziunalas sco campiunadis mundials u europeics. Ella suttastat alla Football Association, l'associaziun da ballape principala en l'Engalterra.

## Cader actual

1	GK	Jordan Pickford	7 March 1994 (age 30)	68	0	  Everton
13	GK	Aaron Ramsdale	14 May 1998 (age 26)	5	0	  Arsenal
23	GK	Dean Henderson	12 March 1997 (age 27)	1	0	  Crystal Palace
2	DF	Kyle Walker	28 May 1990 (age 34)	90	1	  Manchester City
3	DF	Luke Shaw	12 July 1995 (age 29)	34	3	  Manchester United
5	DF	John Stones	28 May 1994 (age 30)	79	3	  Manchester City
6	DF	Marc Guéhi	13 July 2000 (age 24)	17	0	  Crystal Palace
12	DF	Kieran Trippier	19 September 1990 (age 33)	54	1	  Newcastle United
14	DF	Ezri Konsa	23 October 1997 (age 26)	7	0	  Aston Villa
15	DF	Lewis Dunk	21 November 1991 (age 32)	6	0	  Brighton & Hove Albion
22	DF	Joe Gomez	23 May 1997 (age 27)	15	0	  Liverpool
4	MF	Declan Rice	14 January 1999 (age 25)	58	3	  Arsenal
8	MF	Trent Alexander-Arnold	7 October 1998 (age 25)	29	3	  Liverpool
10	MF	Jude Bellingham	29 June 2003 (age 21)	36	5	  Real Madrid
16	MF	Conor Gallagher	6 February 2000 (age 24)	18	0	  Chelsea
25	MF	Adam Wharton	6 February 2004 (age 20)	1	0	  Crystal Palace
26	MF	Kobbie Mainoo	19 April 2005 (age 19)	9	0	  Manchester United
7	FW	Bukayo Saka	5 September 2001 (age 22)	40	12	  Arsenal
9	FW	Harry Kane (captain)	28 July 1993 (age 30)	98	66	  Bayern Munich
11	FW	Phil Foden	28 May 2000 (age 24)	41	4	  Manchester City
17	FW	Ivan Toney	16 March 1996 (age 28)	6	1	  Brentford
18	FW	Anthony Gordon	24 February 2001 (age 23)	4	0	  Newcastle United
19	FW	Ollie Watkins	30 December 1995 (age 28)	15	4	  Aston Villa
20	FW	Jarrod Bowen	20 December 1996 (age 27)	10	0	  West Ham United
21	FW	Eberechi Eze	29 June 1998 (age 26)	7	0	  Crystal Palace
24	FW	Cole Palmer

## Colliaziuns

* Homepage da la Football Association (englais)
* Große unabhängige Website zum englischen Nationalteam (englisch)
Eroport da Tan Son Nhat

L**'eroport internaziunal da Tan Son Nhat** è il pli grond eroport internaziunal dal Vietnam. El sa chatta a Ho Chi Minh en il sid dal pajais. Ses code IATA, *SGN*, è vegnì derivà da l'anteriur num da la citad, Saigon. L'onn 2010 han var 18 milliuns persunas utilisà l'eroport. Quai èn ca. 250% dapli che l'onn 2005.

## Istorgia
L'eroport da Tan Son Nhat ha ses origins a l'entschatta dals onns 1930, cura che l'administraziun coloniala franzosa ha bejagià ina pitschna plazza aviatica cun ina pista da partenza ed atterrament betg francada, ch'aveva num *Son Nhut Airfield* tenor il vitg vischin *Tân Sơn Nhất* u *Tân Sơn Nhứt*. Cun il sustegn da l'Agid per l'exteriur dals USA han ins bajegià mez 1956 ina pista da partenza cun 2190 meters lunghezza; da quai è sa sviluppà l'eroport internaziunal dal Vietnam dal Sid. Durant la Guerra dal Vietnam era la *Tan Son Nhut Air Base* in punct da colliament impurtant tant per il Stadis Unids sco per l'Aviatica militara dal Vietnam dal Sid (VNAF). Avant il 1975 era l'eroport da Tan Son Nhat in dals puncts da sustegn aviatics ils pli frequentads dal mund.

Suenter il declin da Saigon era la United Airlines l'emprima societad aviatica americana che ha sgulà a Vietnam. UA-869 (Boeing 747-400) ha atterrà a Ho Chi Minh, quai sco extensiun da la ruta existenta tranter San Francisco e Hongkong.

## Societads aviaticas
L'eroport serva sco basa operativa tranter auter per Air Mekong e Jetstar Pacific. Plinavant è el in *hub* da Vietnam Airlines.

L'eroport vegn servì tranter auter da las suandantas societads aviaticas:

* Air China
* Air France
* Air Mekong
* AirAsia
* All Nippon Airways
* Asiana Airlines
* Cathay Pacific
* China Airlines
* China Southern Airlines
* Finnair
* Jetstar Airways
* Jetstar Pacific
* Korean Air
* Lufthansa
* Malaysia Airlines
* Nok Air 
* Qatar Airways
* Singapore Airlines
* Thai Airways
* Turkish Airlines
* United Airlines
* Vietnam Airlines

## Destinaziuns
* Peking
* Paris-Charles de Gaulle
* Hanoi
* Kuala Lumpur
* Tokio-Narita
* Seoul-Incheon
* Hongkong
* Guangzhou
* Helsinki *(stagiunal)*
* Jakarta
* Sydney
* Singapur
* Francfurt
* Bangkok-Suvarnabhumi
* Shanghai-Pudong
* San Francisco
* Busan
* Doha

## Colliaziuns da vitgira aviatica
* Air France Cargo: Paris-Charles de Gaulle
* Asiana Cargo: Seoul-Incheon
* Cardig Air: Jakarta
* Cargoitalia: Abu Dhabi, Dubai, Hong Kong, Milan-Malpensa
* Cargolux: Luxemburg
* FedEx Express
* China Airlines Cargo: Taipei-Taoyuan
* Hong Kong Airlines Cargo: Hong Kong
* Korean Air Cargo: Seoul-Incheon
* Qantas Freight: Shanghai-Pudong, Sydney
* Shanghai Airlines Cargo: Shanghai-Pudong
* Trai Thien Air Cargo: Bangkok-Suvarnabhumi, Hanoi, Phnom Penh, Singapur
* Tri-MG Intra Asia Airlines: Bangkok-Suvarnabhumi, Phnom Penh

## Il nov terminal internaziunal
Il nov terminal internaziunal è vegnì bajegià dapi il 2005 d'in consorzi da quatter cumissiunaris giapunais (KTOM). Il capital investà munta già a 260 milliuns dollars americans, promovì da l'Agid da svilup dal Giapun.
Vietnam

Il **Vietnam** (vietnamais *Việt Nam*, q.v.d Viet dal sid; uffizialmain *Republica socialista dal Vietnam*, vietnamais *Cộng hoà Xã hội Chủ nghĩa Việt Nam*) è in stadi da l'Asia dal Sidost. Vietnam cunfina cun China, Laos, Cambodscha e la Mar da la China meridiunala.

En il 10avel tschientaner ha il Vietnam cuntanschì l'independenza da la China. Silsuenter è el vegnì guvernà da diversas dinastias ed è vegnì l'onn 1880 sut regenza franzosa. Conquistà l'onn 1941 dal Giapun, è el vegnì dividì l'onn 1945 en il Vietnam dal Nord communist cun la chapitala Hanoi ed il Vietnam dal Sid sustegnì dal vest cun la chapitala Saigon. Suenter la Guerra dal Vietnam è il pajais l'onn 1976 vegnì reunì e Saigon è vegnì renumnà tenor il schef da stadi defunct dal Vietnam dal Nord en Citad Ho Chi Minh.

## Referenzas
Velile

**Velile Mchunu** (* 1973 en l'Africa dal Sid), meglier enconuschent sco **Velile**, è ina chantadura sidafricana. Ella è vegnida enconuschenta tras sia rolla principala en il musical *Der König der Löwen* e tras sia chanzun *Helele* per il Campiunadi mundial da ballape 2010.

## Biografia
Velile è creschida si en in township da la citad sidafricana Durban ed ha frequentà la scola d'acturs a Johannesburg. L'onn 1999 è ella sa preschentada ensemen cun Stevie Wonder e Michael Jackson en occasiun da l'anniversari da Nelson Mandela. A Hamburg gioga ella dad intgins onns la rolla principala da la schamana *Rafiki* en il musical *Der König der Löwen*.

L'onn 2010 è vegnida publitgada la chanzun *Helele*, chantada en la lingua africana isiZulu. Questa chanzun ha ella registrada en occasiun dal Campiunadi mundial da ballape 2010 ensemen cun il duo da chant danais Safri Duo. La chanzun è cuntegnida tant sin l'album da début da Velile sco era sin l'album dals *Greatest Hits* dal Safri Duo. L'album da début da Velile cun il num *Tales from Africa* (rum. *raquints ord l'Africa*) è cumparì ils 18 da zercladur 2010.

## Discografia
### Albums

### Singels

## Referenzas
Squadra naziunala da ballape dal Danemarc

La **squadra naziunala da ballape dal Danemarc** è la selecziun dals megliers giugaders da ballape dal pajais nordeuropeic Danemarc.

## Cader actual

I suandantas giugaders furman il cader uffizial per il Campiunadi mundial da ballape 2010 en l'Africa dal Sid.

*Gieus + gols dals 10 da matg 2010*

## Colliaziuns
* Website da l'Associaziun da ballape danaisa (dan./engl.)
Squadra naziunala da ballape da la Germania

La **squadra naziunala da ballape da la Germania** è ina selecziun da giugaders da ballape tudestgs tschernids dal *Bundestrainer*. Ella represchenta l'Associaziun da ballape tudestga sin nivel internaziunal, per exempel en gieus d'amicizia encunter las selecziuns dad autras associaziuns, ma era al campiunadi europeic da l'associaziun continentala UEFA u al campiunadi mundial da la FIFA.

## Cader actual
Il cader actual cumprenda tut ils giugaders naziunals che fan part da la selecziun per il Campiunadi mundial da ballape 2010.

## Litteratura
* Bauer, Andreas: *Das Wunder von Bern*, Verlag Wißner, April 2004 (ISBN 3-89639-426-6)
* Bender, Tom/ Ulrich, Kühne-Hellmessen: *Herrlich verrückte Nationalmannschaft*, Makossa Druck und Medien, August 2001, 256 Seiten (ISBN 3-926337-40-0)
* Bitter, Jürgen: *Deutschlands Fußball-Nationalspieler*, Sportverlag, 1997 (ISBN 3-328-00749-0)
* *Die deutschen Nationalspieler, Bd. 1*, 1988, 96 Seiten (ISBN 3-89001-101-2)
* Fuhr, Wolfgang: *Rahn schießt … Tor, Tor, Tor*, Verlag Agon, April 2004, 104 Seiten (ISBN 3-89784-254-8)
* Möller, Hubert: "Elf Freunde sollt Ihr sein! - Alle Fußball-Länderspiele der deutschen Nationalmannschaft", Band I: 1908-1942, Verlag Dr. Bussert & Stadeler, 2005 (ISBN 3-932906-50-0)
* Mrazek, Karlheinz: *Fußball. Die besten deutschen Nationalspieler. 90 Jahre Nationalmannschaft*, Copress, 1997, 160 Seiten (ISBN 3-7679-0526-4)
* Schulze-Marmeling, Dietrich: *Die Geschichte der Fußball-Nationalmannschaft*, Verlag Die Werkstatt, April 2004 (ISBN 3-89533-443-X)

## Colliaziuns

* Website uffiziala
* Infos dal DFB davart la squadra naziunala sin www.dfb.de
* Tut ils gieus internaziunals da la squadra naziunala tudestga en la statistica
Riviera (Svizra)

La **Riviera** (talian *Valle Riviera*) è ina val en il chantun Tessin en Svizra.

La Riviera vegn traversada dal flum Ticino e s'extenda da Biasca fin a Bellinzona. La cuntrada da la Riviera mussa quasi exclusivamain la flora dal Sid. La regiun da la Riviera n'è betg definida exactamain, cumprenda bain sper il district da Riviera er ina part dal district da Bellinzona, numnadamain ils vitgs Moleno, Preonzo e Gnosca.

Durant il temp da la Veglia Confederaziun è questa regiun vegnida numnada *Reffier* per tudestg.
Brenno

Il **Brenno** è in flum da var 35 km lunghezza en il chantun Tessin en Svizra. El traversa la Val dal Blegn en direcziun principalmain meridiunala e sbucca sper Biasca en il Ticino.

En ils dialects lumbard-tessinais da ses intschess vegn il Brenno numnà ‹Tessin/Ticino›. A Biasca din ins **Tesin de Bregn** (pronunzià []), en auters parts simplamain **Tesin** (pronunzià [] ad Olivone).

## Curs
Il flum da funtauna principal dal Brenno nascha sut il Piz Medel sper il Pass Crap (Greina). El percurra la Val Camadra, prenda si il scul dal lai da fermada Lago di Luzzone e s'unescha en la foppa d'Olivone cun il *Brenno di Santa Maria* che cula giu dal Pass dal Lucmagn. En il curs inferiur – tranter Malvaglia ed il cugn da bova *[[Buzza di Biasca]]* – sa mussa il Brenno fermamain selvadi. Ils sediments da crappugl dal Brenno e ses affluents da sanestra *Orino* e *Lesgiüna* cuvran là l'entira vastadad dal fund da la val.

## Annotaziuns
Napoleun Bonaparte

**Nepoleun Bonaparte**, sco imperatur enconuschent sco **Napoleun I** (frz. *Napoléon Bonaparte* resp. *Napoléon I<sup>er</sup>*, * 15 d'avust 1769 ad Ajaccio en Corsica sco *Napoleone Buonaparte*; † 5 da matg 1821 a Longwood House sin l'insla St. Helena en l'Atlantic dal sid), è stà in general, um dal stadi ed imperatur franzos.

Bonaparte che derivava oriundamain dad ina famiglia corsa è avanzà durant la Revoluziun franzosa en autas posiziuns entaifer il militar. La è el sa sviluppà ad in talent militar d'emprima rangaziun. Oravant tut ses campagnas militaras en l'Italia dal nord ed en l'Egipta l'han rendì fitg popular e chaschunà grondas speranzas tar ils Franzos. Quai ha pussibilità ad el da surpigliar la pussanza en Frantscha suenter ses culp da stadi ils 18 da Brumaire. Tranter il 1799 ed il 1804 sco emprim Consul da la Republica Franzosa ed en successiun fin il 1814 sco Imperatur dals Franzos ha el manà in reschim mez dictatoric cun elements plebiscitars.

Las midadas chaschunadas entras Napoleun han influenzà las structuras statalas da la Frantscha fin ozendi. Tranter quellas èn per exempel da numnar ils midaments en il sistem d'administraziun sco era quels en il sistem da giustia entras il Code Civil. Tge che concerna la politica exteriura ha el cuntanschì cun l'agid da l'armada temporarmain il domini sur grondas parts da l'Europa continentala. Durant quel temp è el era stà retg da l'Italia (dapi 1805) e protectur da la Confederaziun dal Rain (1806 enfin 1813). Entras la schliaziun dal Sontg Imperi roman, ch'è vegnida iniziada da Bonaparte, è l'urden statal da l'Europa centrala sa midada considerablamain. Quai ha manà tar in dals gronds problems dal 19avel tschientaner. Malgrà che Napoleun aveva purtà l'idea da stadi naziunal ord la Frantscha en auters pajais vischinants ha l'interpretaziun diversa da quest'idea, influenzada dad in spiert conservativ, engrevgià il mantegniment da l'urden napoleonic en ils pajais pertutgads, uschia en Spagna, ils pajais germans ed il davos era en Russia.

La finiziun catastrofala da la campagna militara encunter la Russia, la quala è vegnida titulada là sco Guerra per la patria, ha la finala manà a la crudada da Napoleun. Suenter ina curta fasa da bandischun sin l'insla Elba è il Cors returnà per tschient dis enavos a la pussanza. Tar la Battaglia da Waterloo è el alura vegnì superà definitivamain. Sin quai è el vegnì bandischà fin sia mort sin l'insla St. Helena en l'Atlantic.

## Colliaziuns
*
Preda

**Preda** è in lieu en la vischnanca svizra da Bravuogn che sa chatta sin 1789 meters d'autezza, sper il portal settentriunal dal tunnel da l'Alvra. Qua finescha la rampa da la Viafier d'Alvra che tranter Bravuogn e Preda surmunta ina differenza d'autezza da 416 m.

Preda e plinavant il lieu da partenza d'ina senda instructiva da la viafier cun 7 km da lunghezza vers Bravuogn che suonda per la plipart il traject da viafier giu per la val.

A l'ost da Preda, sin il Pass da l'Alvra cun 2312 meters d'autezza, sa chatta il sparta-auas tranter il Rain (Mar dal Nord) e l'En (Mar Naira).
Native speaker

Linguisticamein, oriund dalla linguistica engles-americana, ei in **native speaker** ina persuna che sa in cert lungatg sco lungatg-mumma. Questa persuna sa il lungatg senza restricziun d'udia ni savida grammaticala ni ortografica. In native speaker ei ina persuna, che ha empriu in lugatg matern. Cun ils ulteriurs lungatgs ch'el ha empriu eis el negin native speaker.
Sintaxa

La **sintaxa** s'occupescha dalla grammatica dalla construcziun (frasa). Ella interquera ils musters e las reglas per formar ord ils plaids proposiziuns u construcziuns. Sper quella perspectiva dallas sintaxa ella construcziun, dat ei era ina sintaxa intraverbala u ina sintaxa da plaids che interqueran las formaziun da plaids. Plinavon dat ei era la sintaxa dil text che s'occupescha dils referiments enteifer ils texts.

En la linguistica succeda la sintaxa sco perscrutaziun scientifica dalla fuorma e structura da lungatgs naturals.
Val d'Alvra

La **Val d'Alvra** (, savens era **Val Alvra**, tud. *Albulatal*) è ina val da 20 kilometers da lunghezza en Surmeir che vegn percurrida da l'Alvra. Lieus en la val èn Casti, Filisur, Bravuogn e Preda.

La lingua originara da la Val d'Alvra è il rumantsch che vegn discurrì en ils dialects surmiran e bargunsegner, ma en ils ultims decennis è il tudestg daventà pli impurtant.

Il turissem sa concentrescha principalmain a Bravuogn. Durant l'enviern vegn il Pass da l'Alvra tranter Preda a Bravuogn serrà per il traffic d'autos e duvrà sco pista da scarsolar. Cun 7 kilometers è questa pista ina da las pli lungas en l'Europa.

Il trassé da la Viafier da l'Avra fa dapi il 2009 part dal patrimoni mundial da l'UNESCO.

## Colliaziuns
* Dossier Val d’Alvra sin chattà.ch
Semantica

**Semantica** (gr. σημαίνειν *sēmainein*, "determinar"), era numnau la *scienzia dalla muntada*, ei la teoria dalla muntada dils segns. Cun "segns" ein unitads ch'ins vesa, auda ni palpa manegei e che han ina certa muntada per in participont dad ina communicaziun. Signals da traffic sco era la scartira da tschocs cumpleteschan quella cundiziun. Aschi lunsch sco la semantica s'occupescha cun segns da tuttas modas e manieras ei ella ina part parziala dalla semiotica (teoria da segns); sche mo ils segns linguistics ein manegei, ei ella ina part parziala dalla linguistica (scienzia dils lungatgs).

## Fontaunas
* http://de.wikipedia.org/wiki/Semantik
Morfologia

La **morfologia** ei ina disciplina linguistica. Ella sededichescha alla perscrutaziun dils pli pigns elements dalla grammatica, ils morfems. La structura ed ils principis dil lungatg s’audan tier la morfologia.

La morfologia san ins era numnar la grammatica dil plaid. Tut las midadas grammaticalas ch’ins sa far vid in plaid per midar siu senn (conjugaziun etc.)

## Derivonza dil plaid
Il plaid morfologia ei vegnius inventaus da Goethe el 19avel tschentaner. El druvava quella noziun per la scienzia dallas fuormas, oravontut ella botanica. Igl onn 1860 ha August Schleicher lu surpriu la noziun dalla morfologia per la linguistica.

## Referenzas
Prosodia

La noziun **prosodia** (dil grec πρός *pros* ed ᾠδή *ōdē*; accent da plaids, intunaziun da silbas ni la melodia dalla construcziun) definescha ina part dalla fonologia, la quala sefatschenta da structuras foneticas dil lungatg.

La prosodia ei la musica dil lungatg che cumpeglia tempo, ritmus,  pausas,  intunaziun ed accents. Prosodia sereferescha en general a parts pli grondas ch’in fonem sulet. In fonem ei la pli pintga unitad da sun dil lungatg.

Sch’ins empren in lungatg jester ston ins enconuscher las reglas da prosodia per aschia evitar accents nunvuglients.
Metalinguistica

La **metalinguistca** (da *meta* e *lingua*, rum. *davos* e *lungatg*) u **metareflexiun** ei la sparta dalla linguistica che s'occupescha cun il lungatg e sia relaziun tier la cultura e la societad.

Ella s'occupescha cun il patertgar e dicuorer davart in lungatg.

Persunas bi- e plurilinguas han svilupau in dun spezial per duvrar la metalingustica, damai ch'els ein disai da midar denter dus ni plirs lungatgs.
Semilinguissem

**Semilinguissem** ei ina fuorma extrema dil bilinguissem subtractiv ed ei in disturbi dil lungatg veritabel.

Bilinguissem subractiv ha sequenzas negativas sil effect general, problems emoziunals e problems en la veta sociala. In exempel ein schliatas notas en scola ni problems da contacts cun autras persunas. Quei ei in effect tier biars  affons migrants. Quei semuossa tier affons che han buc empriu bein il lungatg-mumma ed ston ussa emprender in niev lungatg eventualmein era en ina autra cultura. Ei dat in grond scumbegl da lungatgs.
Cumpetenza dil lungatg

La **cumpetenza dil lungatg** (savida generala dil lungatg, buc veseivla, il cuntrari dalla performanza → la savida che ei veseivla) ei per l’ina ina part dalla habilitad cognitiva e per l’autra la habilitad da formular grammaticalmein, ortograficamein e sintacticamein correct in messadi.

La tiarza part dalla cumpetenza dil lungatg ei la habilitad da s’exprimer adequat el context social (cumpetenza communicativa).

La cumpetenza dil lungatg ei la savida linguistica cunscienta ed incunscienta d’in carstgaun.
Fonologia

La **fonologia** ei ina disciplina dalla linguistica. Ella interquera tgei suns che san differenziar plaids sut tgei cundiziuns.

Fonems ein tals suns che differenzieschan dus plaids in da l’auter.

La fonologia interquera ils differents sistems da fonems (=la pli pintga unitad d’in lungatg che differenziescha la muntada d’in plaid).

La fonologia s’occupescha culs fonems, la fonetica perencunter cun la descripziun dils suns.
Performanza

La **performanza** ei in’indicaziun pil diever dil lungatg, ni semplamein pil discuorer e scriver. La cumpetenza indichescha tut quei ch’in pledader sa, la performanza denton mo quei ch’il pledader sa sapientivamein e ch’el vegn da mussar effectivamein.
Bilinguitad additiva

Ins tschontscha d’ina **bilinguitad additiva** sch’ins sa omisdus lungatgs sin in ault nivel. L’aquista dil secund lungatg ha ina positiva influenza sin igl emprem lungatg e promova  la intelligenza e las habilitads socialas digl affon.

Il cuntrari dalla bilinguitad additiva ei la bilinguitad substractiva: cheu influenzeschan ils dus lungatgs in l’auter a moda negativa.
Tschiertschen-Praden

**Tschiertschen-Parden** è ina vischnanca politica svizra en il  che appartegna al circul Churwalden dal district Plessur.

## Colliaziuns
Gustaf Wingren

**Gustaf Wingren**  (* nat als 29 da november 1910 a Tryserum, Östergötland; † mort als 1 da  november  2000) d’eira ün teolog svedais i’l 20avel tschientiner. Independent da las teologias principalas, chi dominaivan da quel temp las universitats e la vita ecclesiastica in Europa centrala, sviluppaiva Wingren ün agen concept d'üna teologia sistematica. 

## Teologia
Seis concept teologic ha i’l center l’impissamaint cha Gesu Crist renovescha la creaziun oriunda e deliberescha il *vegl Adam* in seis bsögn ed in sia praschun d'egoissem in möd ch'el til cloma illa libertà e schoglia seis lioms.

Sia critica as drizzaiva impustüt vers Rudolf Bultmann e Karl Barth. L'imbüttamaint da Wingren tunaiva cha tuots duos hajan invlidà da resguardar inandret il Vegl Testamaint e qua in prüma lingia il raquint da la creaziun. 
Mincha teologia biblica stoja cumanzar cul prüm artichel da la credentscha apostolica causa cha Gesu Crist (dal qual il seguond artichel tratta) saja la resposta sün quel. La concentraziun sün Gesu Crist ed il principi da la teologia pro el sun per Wingren vias orbas chi mainan davent da la Bibla e chi blockeschan implü il dialog necessari culla cultura seculara. 

Perdüttas principals da la teologia da Wingren d'eiran cuntinuadamaing Irenäus da Lyon e Martin Luther.

## Ouvras (in traducziun tudais-cha autorisada), üna tscherna
* Der Mensch und die Inkarnation nach Irenäus, 1947 (= L'uman e l'incarnaziun tenor Irenäus)
* Luthers Lehre vom Beruf, 1952 (= La doctrina da Luther davart la professiun)
* Die Methodenfrage der Theologie, 1956 (= La dumanda da metodas illa teologia)
* Die Predigt. Eine prinzipielle Studie, 1959 (= La predgia. Ün stüdi fundamental)
* Schöpfung und Gesetz, 1960 (= creaziun e ledscha)
* Evangelium und Kirche, 1963 (= evangeli e baselgia)
* Gestalt einer Kirche von morgen. Der theologische Entwurf des Schweden Einar Billing, 1969 (= la fuorma d'üna baselgia da daman. Il model teologic dal svedais Einar Billing)
* Adam sind wir. Drei Vorträge zum Glaubensbekenntnis, 1970 (= Adam e nus. Trais referats a la credentscha [apostolica])
Noemi

**Noemi** (* 25 da schaner 1982 a Roma; atgnamain Veronica Scopelliti) è ina chantadura da pop taliana. Ella ha gì ses début l'onn 2009 ed ha lura suttascrit in cuntract cun la chasa discografica Sony BMG. Entant ha ella publitgà 2 album, in EP e 7 singles.

## Discografia
### Albums
* 2009: *Sulla mia pelle* (#3 Italia - #44 Europa)
* 2010: *Sulla mia pelle (Deluxe Edition)* (#3 Italia - #42 Europa)
* 2011: *RossoNoemi* (#6 Italia)

### EPs
* 2009: *Noemi* (#8 Italia - #97 Europa)

### Singles

* 2009: *Briciole* (#2 Italia - #51 Europa)
* 2009: *L'amore si odia* (cun Fiorella Mannoia) (#1 Italia - #34 Europa)
* 2010: *Per tutta la vita* (#1 Italia - #42 Europa)
* 2010: *Vertigini*
* 2011: *Vuoto a perdere* (#6 Italia - #47 Europa)
* 2011: *Odio tutti i cantanti*
* 2011: *Poi inventi il modo*

## Sanremo Festival
* 2010: cun *Per tutta la vita*

## Collavuraziuns principelas
* 2009: *L'amore si odia* cun Fiorella Mannoia
* 2009: *Quanto ti voglio* cun Claudio Baglioni e Gianluca Grignani
* 2010: *Il mio canto libero* cun Amiche per l'Abruzzo
* 2010: *L'amore si odia (acustic version)* cun Fiorella Mannoia
* 2010: *Come si cambia* cun Neri per Caso
* 2011: *La promessa* cun Stadio

## Premi
* 2009 - *Noemi (ep)*: disco d'oro
* 2009 - Wind Music Awards: megliera chantadura
* 2009 - *Briciole*: disco d'oro
* 2010 - *Per tutta la vita*: disco di platino
* 2010 - *L'amore si odia* (cun Fiorella Mannoia): Wind Music Awards
* 2010 - *Per tutta la vita*: Wind Music Awards
* 2010 - *Sulla mia pelle*: Wind Music Awards
* 2011 - *Sulla mia pelle*: 2x disco di platino
* 2011 - *RossoNoemi*: 2x disco di platino
* 2011 - *Sulla mia pelle*: Wind Music Awards
* 2011 - *RossoNoemi*: Wind Music Awards
* 2011 - *Vuoto a perdere*: Nastro d'argento
* 2011 - *Vuoto a perdere*: disco di platino
* 2011 - *Vuoto a perdere*: Premio Lunezia
* 2011 - *L'amore si odia*: 2x disco di platino

## Colliaziuns
* 
* Pagina d'internet uffiziala
Mutzmalen

Las **Mutzmalen** èn in aclaun en la vischnanca da Stäfa en il . La gruppa da chasas consista da var 20 chasas en las qualas vivan circa 60 persunas.

## Geografia
L'aclaun è situà al pe dal *Lattenberg* ch'è alingià vers il sidvest, al cunfin tranter Stäfa e Männedorf. La gruppa da chasas è registrada sco territoris da tegnair liber (*Freihaltegebiet*) en il plan directiv dal chantun Turitg.

## Traffic
Il traject da viafier da Turitg a Rapperswil che vegn servida da la lingia S7 separa l'aclaun dal Lai da Turitg. Trais sutpassadis da viafier en vischinanza immediata da las Mutzmalen colliescha l'aclaun cun la via dal lai ed il lai sez. Sin la via dal lai (via principala 17) sa chatta la fermada dal bus "Strandbad" dals VZO.
Männedorf

**Männedorf** (tudestg turitgais *Mänidorf*) è ina vischnanca politica svizra en il . Ella è situada a la spunda sura dretga dal Lai da Turitg, en il district da Meilen.
Tonga

La Tonga è in stadi insular da l'Oceania. Sia chapitala dal pajais è Nuku'alofa. Las linguas uffizialas èn il tongais e l'englais. Ella consista da trais gruppas d'inslas: Vava'u, Ha'apai e Tongatapu, e dad ina massa pitschnas inslinas. Ils stadis il pli manaivel èn Fidschi en il vest, Samoa en il nord, Nova Zelanda en il sid e las Inslas da Cook en l'ost.
Tuvalu

Il Tuvalu è in stadi insular da l'Oceania. Sia chapitala dal pajais è Funafuti. Ils stadis il pli manaivel èn las Inslas da Salomon en il vest, Kiribati en il nord e Fidschi en il sid. Las linguas uffizialas èn il tuvaluais e l'englais. Tuvalu è il quart pitschen stadi reconoschì universalmain dal mund e ha ina surfatscha da 26 kilometers quadrats e var 12'373 abitants. 

Il consista da nov inslas:
* Funafuti 
* Nanumea 
* Nui 
* Nukufetau 
* Nukulaelae 
* Vaitupu 
* Nanumanga 
* Niulakita 
* Niutao
Via principala 17

La **via principala 17** è ina via principala svizra. Ella cumenza a Leibstadt en il chantun Argovia, maina sur Turitg e finescha ad Altdorf en il chantun Uri.
Paris

**Paris** è la chapitala da la Frantscha en la regiun Île-de-France.

## Edifizis famus

* Tur d'Eiffel
* Trocaderô
* Obelisque
* Versailles
* Artg da Triumf (Arc de Triomphe)

## Museums famus

* Louvre
* Centre Pompidou
* Musée des Arts et Métiers

Cour Napoléon at night - Louvre.jpg|Louvre 
Paris-Assemblee nationale-112-Palais Bourbon sued-2017-gje.jpg|Assemblée nationale, Palais Bourbon
Paris-Jardin du Luxembourg-114-2017-gje.jpg|Jardin du Luxembourg
Paris-Notre Dame-117d-Westfassade-Nordportal-2017-gje.jpg|Notre Dame
Paris-Rue Mouffetard-120-Meeresfruechte-2017-gje.jpg|Marché à la Rue Mouffetard
Paris-Seine-104-Pont de Sully-2017-gje.jpg|Seine, Pont de Sully
Paris-Place de la Sorbonne-104-Bistro-2017-gje.jpg|Bistro Place de la Sorbonne
Paris-von Montmartre-126-St Vinzenz-p10-2017-gje.jpg|Vue depuis Montmartre
Vanuatu

Il Vanuatu è in stadi insular da l'Oceania. Sia chapitala dal pajais è Port Vila. Las linguas uffizialas èn il franzos, l'englais e il bislama. Il pajais consista da l'ina archipel dals 83 inslas. Ils stadis il pli manaivel èn las Inslas da Salomon en il nord, Nova Caledonia en il sid e Fischi en l'ost.
Palau

Il Palau è in stadi insular da l'Oceania occidentala. Sia chapitala dal pajais è Ngerulmud. Ils stadis il pli manaivel èn las Filipinas en il vest, la Micronesia en l'ost e l'Indonesia en il sid.
Seychellas

Las Seychellas èn in stadi insular da l'Africa en l'Ocean indic. Sia chapitala dal pajais è Victoria. Ils stadis il pli manaivel èn las Comoras, il Madagascar ed il Mauritius en il sid. Las linguas uffizialas èn l'englais, il franzos ed il kreol. Il pajais consista dals 42 inslas da granit e 73 inslas da curals e sa chatta a l'ost dal kontinent da l'Africa. 

Las Seychellas èn enconuschenta per sias bellas splagias e destinaziuns turisticas e la bellezza da la natira.
Saint-Saphorin

**Saint-Saphorin** po sa referir a: 
*duas vischnancas politicas dal chantun Vad, Svizra:
** Saint-Saphorin (Lavaux)
** Saint-Saphorin-sur-Morges
*ina persuna, vesair François-Louis de Pesmes de Saint-Saphorin
*in chastè, vesair Chastè da Saint-Saphorin
*in sort da vin, vesair Saint-Saphorin (Vin)
Gambarogno

**Gambarogno** è ina vischnanca politica en il chantun Tessin che appartegna al circul Gambarogno dal district Locarno. 

Ils 25 da avril 2010 èn las anteriuras vischnancas Caviano, Contone, Gerra (Gambarogno), Indemini, Magadino, Piazzogna, Sant'Abbondio e Vira (Gambarogno) fusiunadas e furman dapi lura la nova vischnanca Gambarogno.
Brüsch/pt

**Brüsch** (*Brusio* in taliaun, *Brüs* in lombard e tudas-ch istoric) es üna vschnauncha politica svizra i'l . Ella appartegna al circul da Brüsch dal district Bernina.
Centovalli (TI)

**Centovalli** (*Comune delle Centovalli*) è ina vischnanca politica en il chantun Tessin che appartegna al circul Melezza dal district Locarno. 

Ils 25 da october 2009 èn las anteriuras vischnancas Borgnone, Intragna e Palagnedra fusiunadas e furman dapi lura la nova vischnanca Centovalli.
Galaxia

Il term **galaxia** (grec vegl: γαλαξίας galaxías „via da latg“) designescha en l’astronomia ina accumulaziun da materia sco stailas, sistems planetaris, nivels da gas u da pulvra ed auters objects tras gravitaziun. Ina galaxia è pia in sistem da stailas aparti grond. Nossa galaxia vegn er numnada Via da latg: Durant ina notg stgira e seraina paran las stailas che furman la rudella galactica d’esser latg spons.

## Infurmaziuns generalas
Galaxias varieschan fitg ferm en lur apparientscha (morfologia), grondezza e cumposiziun. La Via da latg tutga tar las galaxias pli grondas e cumpiglia radund 300 milliardas (3·1011) stailas tar in diameter da radund 100.000 onns da glisch. Sper las stailas cumpiglia ina galaxia er gas, pulvra e materia stgira.

La galaxia Andromeda è la galaxia situada il pli datiers da la Via da latg. La distanza tranter questas duas galaxias munta a radund 2.4-2.7 milliuns onns da glisch. Ensemen cun autras galaxias furman questas duas galaxias l’uschenumnada Gruppa locala. Sper questa gruppa da galaxias datti er rotschas da galaxias cun blers millis commembers. Sin fundament da registraziuns dal telescop Hubble dal mars 2004 pon ins quintar cun radund 50 milliardas (5·1010) galaxias vesaivlas teoreticamain davent da la terra.

Durant lung temp n’èsi betg stà pussaivel da definir exactamain la natira da las galaxias. I na reussiva betg als telescops da render vesaivlas las singulas stailas, ins pudeva be observar in nivel diffus. Perquai n’eran ils astronoms betg dal tut segirs, sche quests nivels en furma da spirala appartegnian a nossa galaxia u sch’els furmian agens sistems da stailas. Pir l’onn 1923 è Edwin Hubble vegnì da mussar che la galaxia Andromeda saja situada memia lontan per pudair appartegnair a nossa galaxia.
Johannes Comander

**Johannes Comander**, *translatà da la lingua greca er: Johannes Dorfmann* (* enturn 1484 a Maiavilla; † schaner 1557 a Cuira) è stà in teolog svizzer ed il refurmatur da la citad da Curia.

## Vita e ovra
Johannes Comander visitava la scola claustrala en Son Gagl e el s' immatriculava en semester d'enviern 1502 a l’universitad en Basilea nua el fascheva l'enconuschientscha cun Ulrich Zwingli. Suenter la finiziun dal studi 1512, Comander naschiva il vicari e 1521 il prer en Escholzmatt LU.

En 1523, el s’univa ad il moviment refurmatoric e el era numnà a la baselgia principala Son Martin en Curia. Qua, el pregiava en il senn da la reformaziun e el fascheva passar la reformaziun en Curia fin 1527.

Comander tgirava ils contacts cun refurmaturs svizzers sco Ulrich Zwingli ZH u Joachim von Watt SG. Animà d’els, el redigiva sias 18 tesas reformatorics e las defendeva sin il discurs religius en Ilanz dal 7. schaner 1526. Questas tesas servivan pli tard Berchtold Haller e Franz Kolb per muster per la disputaziun en Berna. 

Cur che Comander naschiva 1537 il parsura da la sinoda dal clerus, el construiva ensemen cun Heinrich Bullinger instituziuns sinodals. El redigiva cun ses consulents il prim catechetic grischun da la giuventetgna en rumantsch. En consequenza da la reformaziun, el stimulava en 1539 l’avertura d’ina scola latina umanistic en ina claustra dominicana e redigiva 1545 l’ordinaziun ecclesiastic da Curia.
 
Cur che 1550 ses collavuraturs il pli vegl succumbevan a la pesta, Comander pudeva postar cun ses ami giuven Philipp Gallicius 1553 la Confessio raetica.

## Creaziuns
* Katechetismus, publitgà cun Johannes Blasius, 1537; 1552(?)

* Confessio raetica, publitgà cun Philipp Gallicius, 1553

## Colliaziuns
*
Baselgia evangelica refurmada da la Svizra

La **Baselgia evangelica refurmada da la Svizra** (BERS) è dapi il 1. da schaner 2020 l'organisaziun-successura da la *Federaziun da las baselgias evangelicas da la Svizra*, che n'è betg mo pli ina federaziun tranter las baselgias chantunalas ma ch'enclegia er sasez sco baselgia. Quai vegn accentuà tras il fatg ch'il parlament da la baselgia sa numna ‹sinoda› e betg pli ‹radunanza da delegad(a)s› sco anc tar la Federaziun da las baselgias. Tenor il dretg da las uniuns è la BERS identica cun l'anteriura Federaziun.

## Istorgia
La Federaziun da las baselgias evangelicas è vegnida fundada l'onn 1920. Organisaziuns predecessuras eran la *evangelische Tagsatzung* (dieta evangelica) e la *Schweizerische reformierte Kirchenkonferenz* (conferenza ecclesiastica refurmada svizra), naschida l'onn 1858.

L'onn 1946 ha la Fundaziun fundà l*[[Agid da las Baselgias Evangelicas Svizras]]* e l'onn 1963 l'ovra d'agid *Paun per frars* che dapi l'onn 1990 sa numna *[[Paun per tuts]]*. L'onn 1970 è naschì l*'Institut social-etic* che l'onn 2004 ha midà ses num en *Institut per teologia ed etica*.

Il 2018 ha la *Federaziun da las baselgias evangelicas da la Svizra* decidì da sa reorganisar per entschatta 2020 sco *Baselgia evangelica refurmada da la Svizra* (BERS) e d'adoptar ina constituziun correspundenta.

L'august 2019 ha la Federaziun da las baselgias evangelicas da la Svizra express ses sustegn per lètgs da pèrs omosexuals ed ha intimà sias baselgias-commembras da metter quai en la pratica.

## Colliaziuns
* Pagina-web da la Baselgia evangelica refurmada da la Svizra

## Annotaziuns
;Referenzas


;Notas-pe
Istorgia dal film

## Il cumenzament dal film

Films consistan da fotografias, pia da singuls maletgs statics. L’effect dal film n’è nagut auter che l’illusiun da moviment che sa dat cun mussar singuls maletgs en ina successiun fitg sperta: A partir dad ina frequenza da 15 maletgs per secunda na recepescha l’egl betg pli singuls maletgs, mabain in moviment cuntinuà. Gia en il 17avel tschientaner hai dà preschentaziuns da sequenzas da maletgs picturads cun agid da l’uschenumnada laterna magica. Il svilup tar il film modern è dentant stà dependent da l’invenziun da la reproducziun fotografia. L’onn 1839 ha Louis Daguerre preschentà la daguerrotipia, in proceder per retegnair glisch e sumbriva sin ina platta da metal. Cun questa invenziun ha l’istorgia da success mundiala da la fotografia cumenzà.

A l’entschatta da la fotografia era il temp d’illuminaziun per in singul maletg anc memia lung per pudair crear sequenzas da maletgs. Quest pass decisiv è lura reussì l’onn 1872 al fotograf englais Eadweard Muybridge, che ha realisà l’enconuschenta seria da fotografias d’in chaval galoppant. Il Franzos Louis Le Prince ha silsuenter sviluppà ina camera speziala e realisà l’onn 1888 ina sequenza da maletgs ch’ins po numnar or da vista dad oz in film per propi. L’onn 1891 ha William K. L. Dickson alura sviluppà en il manaschi da Thomas Edison il cinetograf ed il cinetoscop. Questas apparaturas mainan in bindel da celluloid davant in objectiv e furman uschia la basa per registrar e reproducir la rolla da film classica.

Sin basa da questas premissas tecnicas èn sa sviluppads a l’entschatta dal 20avel tschientaner il film dramatic ed il kino, cun stars e starlets ed emprims success europeics ed americans ils onns 1910/20. In ulteriur pass decisiv marchescha la midada dal film mit al film cun pleds vers ils onns 1927/28.
Evoluziun

**Evoluziun** numn’ins la midada da segns caracteristics ertavels d’ina populaziun da creatiras en la transiziun da generaziun tar generaziun. Quests segns caracteristics èn codads en furma da gens che vegnan copiads tar la fructificaziun e dads vinavant a la descendenza. Tras mutaziun poi dar differentas variantas da quests gens, uschenumnads allels, che effectueschan caracteristicas midadas u dal tuttafatg novas. Questas variantas e lur recumbinaziuns mainan tar differenzas ertadas (variabilitad genetica) tranter ils singuls individis. Sa mida il dumber da tals allels (l’uschenumnada frequenza d’allels) en ina populaziun e vegnan las caracteristicas correspundentas avant pli savens u pli da rar, alura discur ins dad evoluziun. Quai po succeder tras selecziun natirala (ratas da surviver e da reproducziun pli autas u pli bassas en consequenza da caracteristicas ch’èn sa midadas) u er tras l’uschenumnà drift genetic, pia tras midadas casualas durant la reproducziun genetica.

La teoria da l’evoluziun tras selecziun natirala ha Charles Darwin preschentà per l’emprima giada l’onn 1859 èn si’ovra *The Origin of Species*. Durant ils onns 1930 han ins cumbinà la selecziun natirala tenor Darwin cun las reglas da reproducziun elavuradas da Mendel e creà uschia la teoria sintetica da l’evoluziun. Tras sia immensa forza explicativa è la teoria da l’evoluziun daventada il principi organisatoric central da la biologia moderna. L’evoluziun explitgescha a moda cumplessiva la diversitad da la vita sin terra.

## Colliaziuns
* Dossier Evoluziun e diversitad sin chattà.ch
Aborigines

**Aborigines** (englais [ˌæbəˈɹɪdʒɪniːz], „indigens originars“) è la denominaziun da la populaziun originara da l’Australia. Els han populà il continent avant radund 40’000 enfin 50’000 onns. Ils Aborigines na furman nagina etnia omogena, mabain sa dividan en differents pievels e clans cun fitg differentas linguas ed usits. 

Tut tenor definiziun e funtauna devi avant l’arrivada dals alvs enturn 400 enfin 700 differents pievels d’Aborigines che vivevan en emprima lingia sco chatschaders e rimnaders. Cun l’arrivada dals colonists alvs a partir da l’onn 1788 è il dumber da radund 300’000 enfin in milliun abitants originars sa sminuì sin 60’000 l’onn 1920. Ils motivs èn stads malsognas importadas, ma er conflicts violents cun colonists pervia da dretgs territorials. 

Dus terz dals radund 464’000 Aborigines dad oz vivan èn citads ed èn s’adattads a la moda da viver dals alvs, damai che las autoritads han promovì durant decennis ina politica d’assimilaziun. Il meglier èn las tradiziuns dals Aborigines sa mantegnidas en il Territori dal Nord, nua ch’ils Europeans èn sa chasads pir tard. Là vivan ils Aborigines per il pli per sasez e radund 60 % dad els discurran a chasa vinavant ina lingua indigena.
Mundaun

**Mundaun** è ina vischnanca politica en il chantun Grischun che appartegna al circul Foppa dal district Surselva. 

Ils 1 da schaner 2009 èn las anteriuras vischnancas Flond e Surcuolm fusiunadas e furman dapi lura la nova vischnanca Mundaun.